Димчо Дебелянов
Внезапно кипнала, замря…

chitanka.info

Внезапно кипнала, замря

на радост светлата вълна

и между нас се разпростря

ненарушима тишина.

Заглъхва в ледната тъма

към теб понесения зов

и непригледана, сама,

догаря пламенна любов.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.